Ghana Skuul Nkontaabu na Abɔdze Nyansapɛ Akansi

Ghana Skuul Nkontaabu na Abɔdze Nyansapɛ Akansi no yɛ afrenhyia abɔdze nyansapɛ na nkontaabu ankasi a ɔkɔ do wɔ Ghana a Mpanyin Nsɔwdo skuulfo na wosi dɛm akan no. Primetime Limited, nwomasua na dawurbɔ edwumakuw na wɔtaa dwumadzi yi ekyir fitsi afe 1993 .

Dwumadzi no botae nye dɛ obotu abɔdze nyansapɛ na nkontaabu adzesua no mpon na aboa ma esuafo ma wɔadwen ntsɛntsɛm na woeenya abɔdze nyansapɛ mu adwen afa daadaa wiadze a etwa hɔnho ehyia no ho ber kor noara a ɔhwɛ dɛ akansi mapa bɔkɔ do wɔ Ghana Mpanyin nsɔwdo skuul ahorow no ntamu.

Akansi no, a nna Unilever "Brillant Soap" nye hɔn aboafo no ntsi, nna hɔn a wɔfaa tsetse Mpanyin Nsɔwdo Skuul mu no frɛ no "Brilla". Ɔyɛ nwomasua dwumadzi ahorow a ɔka Ghana Mpanyin nsɔwdo skuul ahorow no bɔ mu . Dwumadzi no nye nwomasua dwumadzi a woeyi akyɛr wɔ Ghana tɛlɛbihyɛn ahorow nyinara do. Nkan no, nna woyi wɔ GTV ber a akansi no kɔ do no ne Memenda biara ber a abɔ anapa dubiako no na Wukuda ber a abɔ ewiaber ndɔnnan no. Ndɛ mber yi dze, woyi no JOY News na no sohyial midia prama ahorow no bi do. 

Mboa Nwoma